CELEX: 32014D1118(01)
Language: hu
Date: 2014-11-17 00:00:00
Title: A Bizottság végrehajtási határozata ( 2014. november 17. ) a 2014/C 166/05 bizottsági végrehajtási határozatban foglalt 2014. évi munkaprogram módosításáról, valamint a 2015. évre vonatkozóan az élelmezési és takarmányozási területen az élelmiszerekre és takarmányokra vonatkozó jogszabályok alkalmazásának biztosítását szolgáló munkaprogram elfogadásáról és finanszírozásáról

18.11.2014   
            
            
               HU
            
            
               Az Európai Unió Hivatalos Lapja
            
            
               C 410/3
            
         A BIZOTTSÁG VÉGREHAJTÁSI HATÁROZATA
   (2014. november 17.)
   a 2014/C 166/05 bizottsági végrehajtási határozatban foglalt 2014. évi munkaprogram módosításáról, valamint a 2015. évre vonatkozóan az élelmezési és takarmányozási területen az élelmiszerekre és takarmányokra vonatkozó jogszabályok alkalmazásának biztosítását szolgáló munkaprogram elfogadásáról és finanszírozásáról
   2014/C 410/04
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (1) és különösen annak 84. cikkére,
   tekintettel az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről szóló, 2014. május 15-i 652/2014/EU európai parlamenti és tanácsi rendeletre (2) és különösen annak 6. cikke (3) és (5) bekezdésére, 32., 33. és 35. cikkére, 36. cikke (1) és (4) bekezdésére, valamint 43. cikkére,
   mivel:
   
               (1)
            
            
               A Bizottság 2014. május 27-i 2014/C 166/05 végrehajtási határozatával (3) elfogadta a 2014. évre szóló munkaprogramot, valamint annak finanszírozását. A fent említett határozatot aktualizálni kell annak érdekében, hogy az elfogadása után azonosított további intézkedéseket is tartalmazza.
            
         
               (2)
            
            
               A 2015. év elejétől az élelmiszerekre, a takarmányokra és a növényegészségügyre vonatkozó jogszabályok alkalmazásának biztosítására irányuló, élelmezési és takarmányozási területen végzett tevékenységek végrehajtásának biztosítására – finanszírozási határozat formájában – munkaprogramot kell elfogadni.
            
         
               (3)
            
            
               Az 1268/2012/EU, Euratom felhatalmazáson alapuló bizottsági rendelet (4) 94. cikke részletes szabályokat állapít meg a finanszírozási döntésekre vonatkozóan.
            
         
               (4)
            
            
               Helyénvaló engedélyezni, hogy a munkaprogramban említett szervek számára az ott meghatározott indokok alapján ajánlattételi felhívás nélkül is nyújtható legyen támogatás.
            
         
               (5)
            
            
               E határozatnak lehetővé kell tennie a 966/2012/EU, Euratom rendelet 92. cikke és az 1268/2012/EU felhatalmazáson alapuló rendelet 111. cikkének (4) bekezdése alapján késedelmi kamat fizetését.
            
         
               (6)
            
            
               E határozat alkalmazásában indokolt a „lényeges változtatás” kifejezést az 1268/2012/EU felhatalmazáson alapuló rendelet 94. cikkének (4) bekezdése értelmében meghatározni.
            
         
               (7)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         A KÖVETKEZŐKÉPPEN HATÁROZOTT:
   1. cikk
   A 2014/C 166/05 bizottsági végrehajtási határozat módosítása
   A Bizottság elfogadja a 2014/C 166/05 bizottsági végrehajtási határozatban említett munkaprogram mellékletben foglaltak szerinti módosítását.
   2. cikk
   A 2015. évre szóló munkaprogram jóváhagyása
   A Bizottság elfogadja a 652/2014/EU rendelet 6., 32., 33., 35. és 43. cikkének végrehajtására irányuló, a mellékletben foglaltak szerinti munkaprogramot.
   3. cikk
   Finanszírozási döntés
   Az 1. és 2. cikkben említett éves munkaprogramok a 966/2012/EU, Euratom rendelet 84. cikke szerinti finanszírozási döntésnek minősülnek.
   4. cikk
   Uniós hozzájárulás
   A 2014. évre szóló program végrehajtását szolgáló hozzájárulás maximális összege 4 820 000 EUR, amelyet az Európai Unió 2014. évi általános költségvetésének alábbi költségvetési tételeiből kell finanszírozni:
   
                
            
            
               2014. évi költségvetés – 17 04 01 – 4 600 000 EUR
            
         
                
            
            
               2014. évi költségvetés – 17 04 03 – 220 000 EUR
            
         A 2015. évre szóló program végrehajtását szolgáló hozzájárulás maximális összege 4 050 000 EUR, amelyet az Európai Unió 2015. évi általános költségvetésének alábbi költségvetési tételéből kell finanszírozni:
   
                
            
            
               2015. évi költségvetés – 17 04 03 – 3 930 000 EUR
            
         E határozat végrehajtásának feltétele, hogy a 2015. évi költségvetésnek a költségvetési hatóság általi elfogadását követően az abban meghatározott, illetve az ideiglenes tizenkettedek rendszerének megfelelő előirányzatok rendelkezésre álljanak.
   A fent említett előirányzatok fedezhetik késedelmi kamat fizetését is.
   5. cikk
   Rugalmassági rendelkezés
   Az egyes munkaprogramok keretébe tartozó egyedi intézkedésekhez kapcsolódó – az e határozat 4. cikkében meghatározott – maximális hozzájárulás összesen 20 %-át meg nem haladó változtatások az 1268/2012/EU felhatalmazáson alapuló rendelet 94. cikkének (4) bekezdése értelmében nem tekintendők lényeges változtatásnak, amennyiben nem befolyásolják jelentős mértékben az intézkedések jellegét és a munkaprogram célkitűzéseit.
   Az illetékes engedélyezésre jogosult tisztviselő a hatékony és eredményes pénzgazdálkodás, valamint az arányosság elvével összhangban fogadhatja el az első bekezdésben említett változásokat.
   6. cikk
   Vissza nem térítendő támogatások
   A mellékletben említett szervek számára az ott meghatározott feltételek szerint ajánlattételi felhívás nélkül is odaítélhetők támogatások.
   
      Kelt Brüsszelben, 2014. november 17-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 298., 2012.10.26., 1. o.
   
   
      (2)  HL L 189., 2014.6.27., 1. o.
   
   
      (3)  A Bizottság 2014. május 27-i 2014/C 166/05 végrehajtási határozata az élelmiszerekre és takarmányokra vonatkozó jogszabályok alkalmazásának biztosításához szükséges, élelmezési és takarmányozási területen végzett tevékenységekkel kapcsolatos 2014. évi munkaprogram elfogadásáról és finanszírozásról (HL C 166., 2014.6.3., 5. o.).
   
      (4)  A Bizottság 2012. október 29-i 1268/2012/EU felhatalmazáson alapuló rendelete az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól (HL L 362., 2012.12.31., 1. o.).
   
      MELLÉKLET
      Az élelmezési és takarmányozási terület 2014. és 2015. évi munkaprogramja
      1.   BEVEZETÉS
      
      E munkaprogramok célja, hogy az igények tekintetében aktualizálják a 2014/C 166/05 bizottsági végrehajtási határozatot, valamint finanszírozási döntésként szolgáljanak a 2015. év elején kezdődő intézkedésekre vonatkozóan.
      E munkaprogramok végrehajtási intézkedéseket tartalmaznak a 2014. és a 2015. évre, az alábbi költségvetési bontásban:
      
                  Tervezett intézkedések (2014)
               
               
                  Indikatív összeg
               
            
                  Vissza nem térítendő támogatások (2)
               
               
                  170 000 EUR
               
            
                  Közbeszerzések (2)
               
               
                  4 650 000 EUR
               
            
                  Egyéb intézkedés (0)
               
               
                  0 EUR
               
            
                  
                     ÖSSZESEN (2014-ben 4 intézkedés)
                  
               
               
                  
                     4 820 000 EUR
                  
               
            
         
      
                  Tervezett intézkedések (2015)
               
               
                  Indikatív összeg
               
            
                  Támogatások (3)
               
               
                  2 325 000 EUR
               
            
                  Közbeszerzések (4)
               
               
                  1 205 000 EUR
               
            
                  Egyéb intézkedés (1)
               
               
                  400 000 EUR
               
            
                  
                     ÖSSZESEN (2015-ben 8 intézkedés)
                  
               
               
                  
                     3 930 000 EUR
                  
               
            2.   TÁMOGATÁSOK
      
      A támogatásokra elkülönített teljes költségvetési allokáció:
      
                   
               
               
                  2014-ben 170 000 EUR,
               
            
                   
               
               
                  2015-ben 2 325 000 EUR.
               
            2.1.   Jogalap
      
      A 652/2014/EU rendelet 6. cikkének (3) bekezdése, valamint 33. és 35. cikke.
      2.2.   Költségvetési tételek
      
      
                   
               
               
                  2014. évi költségvetés – 17 04 03 – 170 000 EUR
               
            
                   
               
               
                  2015. évi költségvetés – 17 04 03 – 2 325 000 EUR
               
            2.3.   A tervezett intézkedések indikatív jegyzéke
      
      
                  Intézkedések
                  (2014. évi költségvetés – 17 04 03)
               
               
                  Az intézkedések becsült száma
               
               
                  Tervezett kezdeti időpont
               
               
                  Indikatív összeg
                  (EUR-ban)
               
            
                  Növényvédőszer-maradványokra vonatkozó kumulatívkockázat-értékelési eszköz
               
               
                  1 támogatás
               
               
                  2014. negyedik negyedéve
               
               
                  70 000
               
            
                  Az Állat-egészségügyi Világszervezet számára az Európai Állatjóléti Platform regionális találkozóira és tevékenységeire nyújtott további támogatás
               
               
                  1 támogatás
               
               
                  2014. negyedik negyedéve
               
               
                  100 000
               
            
         
      
                  Intézkedések
                  (2015. évi költségvetés – 17 04 03)
               
               
                  Az intézkedések becsült száma
               
               
                  Tervezett kezdeti időpont
               
               
                  Indikatív összeg
                  (EUR-ban)
               
            
                  A növényvédő szerek kisebb jelentőségű felhasználása iránti engedélykérelmek összehangolása
               
               
                  1 támogatás
               
               
                  2015. első negyedéve
               
               
                  350 000
               
            
                  Az egyes élelmiszerek forgalmazásával kapcsolatos csalárd módszerek előfordulási gyakoriságának megállapítására szolgáló koordinált ellenőrzési terv
               
               
                  28 támogatás
               
               
                  2015. első negyedéve
               
               
                  600 000
               
            
                  Antimikrobiális rezisztenciára vonatkozó koordinált ellenőrzési terv
               
               
                  28 támogatás
               
               
                  2015. első negyedéve
               
               
                  1 375 000
               
            2.4.   A végrehajtási intézkedések leírása, célkitűzései és várható eredményei
      
      
         Növényvédőszer-maradványokra vonatkozó kumulatívkockázat-értékelési eszköz
      
      Az uniós finanszírozású ACROPOLIS kutatási projekt olyan informatikai eszközt biztosít, amely hozzáférhető a növényvédő szerek kockázatértékelésében érintett minden fél számára. Az eszköz az expozíció valószínűségi modellezésén alapul. A Bizottság tovább kívánja fejleszteni a projektet.
      
         Célkitűzés: Az ACROPOLIS eszköz továbbfejlesztése, ami egyrészt a Bizottság konkrét igényeinek teljesítését hivatott szolgálni, másrészt támogatást nyújt a kockázatkezelők számára a kockázatértékelés során használt kritériumok kidolgozásában, annak értékelése révén, hogy a modellezéshez kiválasztott különböző paraméterek milyen lehetséges hatást gyakorolhatnak a kockázatkezelési döntésekre.
      Az eredeti projektet a holland állami közegészségügyi és környezetvédelmi intézet (Het Rijksinstituut voor de Volksgezondheid en Milieu, RIVM) vezette; az intézet számára további támogatást kellene biztosítani a munka továbbfejlesztésére, valamint arra, hogy a Bizottságot kellőképpen támogatni tudja a megfelelő kockázatkezelési döntések meghozatalában.
      
         Várt eredmények: Továbbfejlesztett eszköz, amely alkalmas a Bizottság konkrét igényeinek teljesítésére, valamint arra, hogy a Bizottságnak támogatást nyújtson (tesztesetek és instrukciók formájában) a megfelelő kockázatkezelési döntések meghozatalához.
      
         Az Állat-egészségügyi Világszervezet számára az állatjóléthez kapcsolódó regionális szemináriumokhoz nyújtott további támogatás
      
      A 2014/C 166/05 bizottsági végrehajtási határozat közvetlen támogatást ír elő az Állat-egészségügyi Világszervezet olyan tevékenységeire, mint a nemzetközi konferenciák, regionális szemináriumok, regionális találkozók, valamint az állategészségügy és az állatjólét területén végzett tevékenységek.
      A Bizottság szándékában áll további közvetlen támogatást nyújtani az Állat-egészségügyi Világszervezet számára állatjóléttel kapcsolatos további szemináriumok szervezéséhez.
      
         Célkitűzés: Előrelépés az állatjóléttel kapcsolatos problémák iránti figyelemfelkeltés, valamint az Állat-egészségügyi Világszervezet állatjóléti (szállításra, vágásra, kóbor kutyák populációinak szabályozására vonatkozó) előírásainak alkalmazása terén.
      
         Várt eredmény: Az állatjóléttel kapcsolatos problémákra vonatkozó előírások fokozottabb ismerete.
      
         A növényvédő szerek kisebb jelentőségű felhasználása iránti engedélykérelmek összehangolása
      
      A növényvédő szerek kisebb jelentőségű felhasználását illetően biztosítani kell a tagállamok és az érdekelt felek közötti hatékony együttműködést és információmegosztást. Ehhez szükség van egy olyan projektre, amely létrehozza a kisebb jelentőségű növény-egészségügyi felhasználások uniós szakértőinek platformját. A Bizottság jelentést nyújtott be az Európai Parlamentnek és a Tanácsnak a növényvédő szerek kisebb jelentőségű felhasználásaira szánt európai támogatási alap létrehozásáról (1). A jelentés következtetése értelmében a Bizottság készen áll arra, hogy rövid és középtávon segítséget és pénzügyi hozzájárulást nyújtson egy ilyen projekt létrehozásához.
      
         Célkitűzés: Bizonyos tagállamok vagy nemzetközi szervezet által működtetett uniós koordinációs eszköz tevékenységi támogatásával történő társfinanszírozás, melynek célja összehangolt megközelítés kialakítása az Európai Unióban a kisebb jelentőségű felhasználások terén fennálló hiányosságok kezelésére.
      
         Várt eredmény: Összehangolt tevékenységek, amelyek – megfelelő eszközök és módszerek biztosításával – a növényvédő szerek kisebb jelentőségű felhasználásai terén fennálló hiányosságok mérsékléséhez vezetnek, annak érdekében, hogy az európai gazdák továbbra is kiváló minőségű terményeket termeljenek.
      
         Az egyes élelmiszerek forgalmazásával kapcsolatos csalárd módszerek előfordulási gyakoriságának megállapítására szolgáló koordinált ellenőrzési terv
      
      A koordinált ellenőrzési tervek célja, hogy célzott ellenőrzések révén – beleértve a tagállamok által végzett laboratóriumi elemzést is – megállapítsák egyes élelmiszerek forgalmazásával kapcsolatos csalárd módszerek előfordulási gyakoriságát. A lóhús kapcsán hasonló intézkedésekre került sor 2013-ban és 2014-ben.
      
         Célkitűzés: Bizonyos csalárd módszerek felderítése és számszerűsítése.
      
         Várt eredmény: Összehangolt ellenőrzési tervek az élelmiszercsalások nyomon követésére, a fogyasztói bizalom növelése érdekében. E tekintetben az Európai Bizottság fel fog kérni minden tagállamot ilyen tervek megvalósítására.
      
         Antimikrobiális rezisztenciára vonatkozó koordinált ellenőrzési terv
      
      A 2003/99/EK európai parlamenti és tanácsi irányelv (2) értelmében a tagállamok biztosítják, hogy a nyomon követés összehasonlítható adatokat eredményezzen az antimikrobiális rezisztencia előfordulásáról a zoonózis-kórokozók és – amennyiben közegészségügyi veszélyt jelentenek – egyéb kórokozók esetében. 2014-ben hasonló intézkedés indult, amely még mindig folyamatban van.
      2011-ben a Bizottság ötéves cselekvési tervet (3) vezetett be, amely az antimikrobiális rezisztencia ellen irányult. Az egyik intézkedés célja az antimikrobiális rezisztenciára, valamint az antimikróbás szereknek az állatgyógyászatban történő felhasználására irányuló felügyeleti rendszerek megerősítése.
      
         Célkitűzés: Az antimikrobiális rezisztencia nyomon követésére vonatkozó koordinált ellenőrzési terv társfinanszírozása, az összes tagállam bevonásával.
      
         Várt eredmény: Összehangolt ellenőrzési terv az antimikrobiális rezisztenciának az élelmiszerláncon belüli nyomon követésére, a fogyasztói bizalom növelése és az antimikrobiális rezisztencia élelmiszerláncon belüli alakulásának felmérése érdekében. E tekintetben a Bizottság fel fog kérni minden tagállamot ilyen terv megvalósítására.
      2.5.   Végrehajtás
      
      
         Növényvédőszer-maradványokra vonatkozó kumulatívkockázat-értékelési eszköz
      
      Végrehajtás: közvetlenül az Egészség- és Fogyasztóügyi Főigazgatóság által.
      Maximális uniós társfinanszírozási arány: az elszámolható költségek 50 %-a.
      Odaítélési szempontok:
      a javasolt eszközök minősége és relevanciája;
      a javasolt célkitűzések általános minősége, koherenciája és egyértelműsége.
      
         Az Állat-egészségügyi Világszervezet számára az Európai Állatjóléti Platform regionális találkozóira és tevékenységeire nyújtott további támogatás
      
      Végrehajtás: közvetlenül az Egészség- és Fogyasztóügyi Főigazgatóság által.
      Maximális uniós társfinanszírozási arány: az elszámolható költségek 50 %-a.
      Odaítélési szempontok:
      az állatjóléti szakpolitikai célkitűzések megvalósításához való hozzájárulás;
      a javasolt események minősége.
      
         A növényvédő szerek kisebb jelentőségű felhasználása iránti engedélykérelmek összehangolása
      
      Végrehajtás: közvetlenül az Egészség- és Fogyasztóügyi Főigazgatóság által.
      Maximális uniós társfinanszírozási arány: az elszámolható költségek 50 %-a.
      Odaítélési szempontok:
      a javaslat relevanciája az intézkedés célkitűzései tekintetében;
      az előirányzott források konzisztenciája és megfelelősége.
      
         Az egyes élelmiszerek forgalmazásával kapcsolatos csalárd módszerek előfordulási gyakoriságának megállapítására szolgáló uniós koordinált ellenőrzési terv
      
      Végrehajtás: közvetlenül az Egészség- és Fogyasztóügyi Főigazgatóság által.
      Maximális uniós társfinanszírozási arány: az elszámolható költségek 50 %-a.
      Odaítélési szempontok:
      a javaslat relevanciája az intézkedés célkitűzései tekintetében;
      a javaslatban szereplő tesztek száma, összehasonlítva a tesztek ajánlott számával.
      
         Antimikrobiális rezisztenciára vonatkozó koordinált ellenőrzési terv
      
      Végrehajtás: közvetlenül az Egészség- és Fogyasztóügyi Főigazgatóság által.
      Maximális uniós társfinanszírozási arány: az elszámolható költségek 50 %-a.
      Odaítélési szempontok:
      a javaslat relevanciája az intézkedés célkitűzései tekintetében;
      a javaslatban szereplő tesztek száma, összehasonlítva a tesztek ajánlott számával.
      3.   KÖZBESZERZÉSEK
      
      A közbeszerzési szerződésekre elkülönített teljes költségvetési allokáció:
      
                   
               
               
                  2014-ben 4 650 000 EUR,
               
            
                   
               
               
                  2015-ben 1 205 000 EUR.
               
            3.1.   Jogalap
      
      A 652/2014/EU rendelet 6. cikkének (5) bekezdése, valamint 34., 35. és 43. cikke.
      3.2.   Költségvetési tétel
      
      
                   
               
               
                  2014. évi költségvetés – 17 04 01 – 4 600 000 EUR
               
            
                   
               
               
                  2014. évi költségvetés – 17 04 03 – 50 000 EUR
               
            
                   
               
               
                  2015. évi költségvetés – 17 04 03 – 1 205 000 EUR
               
            3.3.   A tervezett szerződések indikatív jegyzéke
      
      
                  Intézkedés
                  (2014. évi költségvetés – 17 04 01)
               
               
                  A szerződések típusa
               
               
                  A szerződések becsült száma
               
               
                  Tervezett időpont
               
               
                  Összeg
                  (EUR-ban)
               
            
                  Az Unió antigén- és vakcinabankjában található, ragadós száj- és körömfájás vírus elleni antigénkészletek megújítása
               
               
                  Ajánlati felhívás
               
               
                  1
               
               
                  2014. negyedik negyedéve
               
               
                  4 600 000
               
            
         
      
                  Intézkedés
                  (2014. évi költségvetés – 17 04 03)
               
               
                  A szerződések típusa
               
               
                  A szerződések becsült száma
               
               
                  Tervezett időpont
               
               
                  Összeg
                  (EUR-ban)
               
            
                  Tájékoztatás felszámolási programokról
               
               
                  Egyedi szerződés/szolgáltatási szerződés, a meglévő keretszerződés alkalmazásával
               
               
                  2
               
               
                  2014. negyedik negyedéve
               
               
                  50 000
               
            
         
      
                  Intézkedések
                  (2015. évi költségvetés – 17 04 03)
               
               
                  A szerződések típusa
               
               
                  A szerződések becsült száma
               
               
                  Tervezett időpont
               
               
                  Összeg
                  (EUR-ban)
               
            
                  Tanulmány – A minőséget hátrányosan befolyásoló károsítókról szóló kockázatértékelés
                  Az Európai és Földközi-tenger melléki Növényvédelmi Szervezettel (EPPO) folytatott tárgyalásos eljárás
               
               
                  Szolgáltatási szerződés/Tárgyalásos eljárás
               
               
                  1
               
               
                  2015. első negyedéve
               
               
                  300 000
               
            
                  A kanszag észlelésére szolgáló, vágóhidakon alkalmazandó eszköz prototípusának kidolgozása
               
               
                  Egyedi szerződés/szolgáltatási szerződés, a meglévő keretszerződés alkalmazásával
               
               
                  1
               
               
                  2015. első negyedéve
               
               
                  170 000
               
            
                  A milánói EXPO 2015-höz kapcsolódó rendezvények
               
               
                  Egyedi szerződés/szolgáltatási szerződés, a jövőbeni keretszerződés alkalmazásával
               
               
                  15
               
               
                  2015. első negyedéve
               
               
                  500 000
               
            
                  Az endokrindiszruptorok azonosításához felhasználható lehetséges kritériumok értékelése hatásvizsgálat (szűrés) keretében
               
               
                  Egyedi szerződés/szolgáltatási szerződés, a meglévő keretszerződés alkalmazásával
               
               
                  1
               
               
                  2015. első negyedéve
               
               
                  235 000
               
            3.4.   Végrehajtás
      
      Ezeket az intézkedéseket közvetlenül az Egészség- és Fogyasztóügyi Főigazgatóság hajtja végre.
      4.   EGYÉB TEVÉKENYSÉGEK
      
      4.1.   Az Élelmiszerügyi és Állategészségügyi Hivatallal együttműködő, ellenőrzéseket végző nemzeti szakértők szállással és utazással kapcsolatos költségeinek megtérítése
      
      4.2.   Jogalap
      
      A 652/2014/EU rendelet 32. cikke
      4.3.   Költségvetési tétel
      
      
                   
               
               
                  2015. évi költségvetés – 17 04 03 – 400 000 EUR.
               
            4.4.   Egyéb tervezett intézkedések indikatív jegyzéke
      
      
                  Intézkedés
                  (2015. évi költségvetés – 17 04 03)
               
               
                  Egyéb intézkedések becsült száma
               
               
                  Tervezett időpont
               
               
                  Indikatív összeg
                  (EUR-ban)
               
            
                  Az Élelmiszerügyi és Állategészségügyi Hivatallal együttműködő, ellenőrzéseket végző szakértők szállással és utazással kapcsolatos költségeinek megtérítése
               
               
                  130
               
               
                  2015 folyamán
               
               
                  400 000
               
            
         (1)  COM(2014) 82 final, Brüsszel, 2014.2.18.
      
         (2)  Az Európai Parlament és a Tanács 2003. november 17-i 2003/99/EK irányelve a zoonózis-kórokozók monitoringjáról, a 90/424/EGK tanácsi határozat módosításáról és a 92/117/EGK tanácsi irányelv hatályon kívül helyezéséről (HL L 325., 2003.12.12., 31. o.).
      
         (3)  A Bizottság közleménye az Európai Parlamentnek és a Tanácsnak: Cselekvési terv az antimikrobiális rezisztenciából származó növekvő kockázatok megakadályozására.